Ելույթներով հանդես եկան ՄՏՀ ամբիոնի վարիչ, տնտեսագիտության դոկտոր Դիանա Գալոյանը, նույն ամբիոնի պրոֆեսոր, Զոյա Թադևոսյանը, ՀՊՏՀ ուսանողների և շրջանավարտների հետ աշխատանքների գծով պրոռեկտոր Սևակ Խաչատրյանը, ձեռներեց Էրիկ Համբարձումյանը և այլոք: Սեմինարի մասնակիցները ընդգծեցին հետխորհրդային տարածքում փոքր ու միջին ձեռներեցության զարգացման անհրաժեշտությունը հատկապես երիտասարդների շրջանում, կարևորեցին բուհերում երիտասարդների ձեռներեցության խթանմանը նվիրված միջոցառումները, աջակցությունը, բիզնես ինկուբատորների ստեղծումը, ուսանողների մոտիվացիան: Բավական մանրամասն ներկայացվեցին նաև երիտասարդների ձեռներեցության օրենսդրական կարգավորման հիմնախնդիրները և պետական ֆինանսական աջակցության հնարավոր գործիքները: